***Πρόσκληση***

***2nd CSR Connecting Day – Πάρε τη σκυτάλη!***

**Το Ίδρυμα Μποδοσάκη και το Ινστιτούτο Επικοινωνίας σας προσκαλούν στο  δεύτερο CSR Connecting Day,** που θα πραγματοποιηθεί την **Τετάρτη 6 Ιουλίου 2016** στο ξενοδοχείο **New Hotel**, από τις 10 το πρωί μέχρι τις 4 το απόγευμα.

Η εκδήλωση επιδιώκει να φέρει κοντά  εταιρείες που δραστηριοποιούνται στον τομέα της Εταιρικής Κοινωνικής Ευθύνης και ενδιαφέρονται να γίνουν αρωγοί σε δράσεις και ενέργειες που αντιμετωπίζουν τις προκλήσεις των καιρών μας, με ολοκληρωμένα, πλήρως δομημένα έργα και δράσεις που έχουν να παρουσιάσουν ήδη σημαντικά αποτελέσματα ως προς τον κοινωνικό τους αντίκτυπο και αναζητούν χρηματοδότηση για να συνεχιστούν.

Τα  έργα που θα παρουσιαστούν στην εκδήλωση έχουν υλοποιηθεί, στην πλειοψηφία τους, μέσω του Προγράμματος Επιχορήγησης ΜΚΟ [«Είμαστε όλοι Πολίτες»,](http://www.weareallcitizens.gr) με τη χρηματοδότηση του Ευρωπαϊκού Οικονομικού Χώρου, και συγκεκριμένα της Νορβηγίας, της Ισλανδίας και του Λιχτενστάιν. Διαχειριστής της επιχορήγησης, συνολικού ύψους 7,3εκ ευρώ, ήταν το Ίδρυμα Μποδοσάκη. Στο πλαίσιο του Προγράμματος «Είμαστε όλοι Πολίτες» υλοποιήθηκαν συνολικά 76 έργα σε όλη τη χώρα, με άμεσα ωφελούμενους 100.000 ανθρώπους, που προέρχονται κυρίως από ευπαθείς κοινωνικές ομάδες. Όλα τα έργα ολοκληρώθηκαν στα τέλη Απριλίου.

Κάθε ΜΚΟ θα έχει στη διάθεση της 8 λεπτά, προκειμένου να παρουσιάσει το προτεινόμενο προς χρηματοδότηση έργο και 5 λεπτά για να απαντήσει σε ερωτήσεις από το κοινό.

Είμαστε σίγουροι ότι στην εκδήλωση αυτή  θα ανακαλύψετε  αξιόλογα προγράμματα ΕΚΕ από αναγνωρισμένες ΜΚΟ που έχουν σημαντικά αποτελέσματα, τα οποία μπορείτε να αξιοποιήσετε, ώστε να αναδείξετε ακόμα περισσότερο το κοινωνικό σας προφίλ και, ταυτόχρονα, να βοηθήσετε μεγάλες ομάδες συνανθρώπων μας που έχουν ανάγκη τις συγκεκριμένες πρωτοβουλίες και δράσεις.

***Επειδή οι θέσεις είναι περιορισμένες και θα τηρηθεί αυστηρή σειρά προτεραιότητας, σε περίπτωση που επιθυμείτε να παρακολουθήσετε την ημερίδα θα πρέπει να στείλετε στο*** [***info@ioc.gr***](mailto:info@ioc.gr) ***την επισυναπτόμενη φόρμα συμμετοχής.***

Θα χαρούμε πολύ να σας έχουμε μαζί μας.

Με εκτίμηση,

**Ντίνος Αδριανόπουλος Μαρία Φωλά**

*Πρόεδρος ΙΕπ Communication Officer, Ίδρυμα Μποδοσάκη*